Otakar II od Češke
Otakar II   (?, 1233. - Dürnkrut, Austrija, 26. august 1278.), bio je češki kralj od 
1253. - 1278. koji je u jednom kratkom razdoblju uspio formirati najmoćnije kraljevstvo unutar 
Svetog Rimskog Carstva.

Biografija 

Rođen je kao sin češkog kralja Vaclava I, Otakar je u novembru 1251. izabran za austrijskog vojvodu, a svog oca naslijedio u septembru 1253. kao češko - moravski kralj. 
Nakon tog je 1254. krenuo u križarski rat protiv pogana u Istočnoj Pruskoj, gdje su kasnije
teutonski vitezovi po njegovom imenu nazvali svoju citadelu u Königsbergu (današnji Kalinjingrad u Rusiji).  

On je također proveo i Drugi križarski rat protiv Litvanaca (1266-67). 
U istom razdoblju je zauzeo Štajersku 1260. i iz nje istjerao Ugare, a nakon tog 1269. i Korušku, 
Kranjsku i Istru.  

U tom trenutku su se njegove domene protezale od Šleske do Jadrana, pa je postao najmoćniji princ pretendent na tron Svetog Rimskog Carstva. Sreća mu je okrenula leđa 1273. kad je za njemačkog kralja izabran Rudolf Habsburški. 

Uskoro su njih dvojica postali ljuti rivali i neprijatelji. Otakar je prvi put lišen svojih prava na Austriju, Štajersku i Korušku od strane Dijete održane u Regensburgu 1274., a nakon tog i carskom odlukom u junu 1276. 

Na kraju je Rudolf napao Austriju i prisilio ga da u novembru 1276. u Beču potpiše 
mirovni ugovor, kojim se odrekao svih teritorija osim Češke i Moravske. Dvije godine kasnije, Otakar je pokušao da se ponovno domogne svojih izgubljenih zemalja i povrati prava na njih, sakupio je vojsku i krenuo na Beč, ali je ubijen u Bitci na Moravskom polju.

Izvori

Vanjske veze 

 Otakar II na portalu Encyclopædia Britannica 

Kraljevi Češke
Přemyslovići